ԱՄՓՈՓԱԹԵՐԹ

  «Հայաստանի Հանրապետության կառավարության 2020 թվականի դեկտեմբերի 10-ի N 2001-Լ որոշման մեջ փոփոխություններ կատարելու մասին» Կառավարության որոշման նախագծի 
	1. Արդարադատության նախարարություն
	22.09.2026թ.

	
	N /27.2/49513-2026

	«Հայաստանի Հանրապետության կառավարության 2020 թվականի դեկտեմբերի 10-ի N 2001-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ Նախագծի 2-րդ կետում օգտագործվող «Հայաստանի Հանրապետության աշխատանքի և սոցիալական հարցերի նախարարին» բառերն անհրաժեշտ է փոխարինել «Հայաստանի Հանրապետության աշխատանքի և բարեկեցության նախարարին» բառերով՝ հաշվի առնելով ««Կառավարության կառուցվածքի և գործունեության մասին» օրենքում փոփոխություններ կատարելու մասին» 2026 թվականի օգոստոսի 27-ի ՀՕ-413-Ն օրենքի 3-րդ հոդվածի 2-րդ մասի 2-րդ կետը, որի համաձայն աշխատանքի և սոցիալական հարցերի նախարարությունն անվանափոխվել է աշխատանքի և բարեկեցության նախարարության։
	Ընդունվել է
Վրիպակը շտկվել է:

	2. Ֆինանսների նախարարություն
	22.09.2026թ.

	
	N 01/34-2/24644-2026

	Ձեր 09.09.2026թ. NՊՆ/510/12773-2026 գրությամբ ներկայացված՝ «Հայաստանի Հանրապետության կառավարության 2020 թվականի դեկտեմբերի 10-ի N 2001-Լ որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) կապակցությամբ, որով առաջարկվում է անհայտ կորած զինծառայողների ընտանիքներին աջակցության տրամադրման ժամկետը երկարաձգել մինչև 2026թ. դեկտեմբեր ամիսը ներառյալ, հայտնում ենք, որ առաջարկություններ չունենք:
Հաշվի առնելով, որ ներկայացված որոշման Նախագծով անհայտ կորած զինծառայողների ընտանիքներին սոցիալական աջակցության տրամադրումն ապահովելու համար անհրաժեշտ միջոցներն առաջարկվում է ներգրավել 2026թ. պետական բյուջեով ՀՀ աշխատանքի և բարեկեցության նախարարությանը հատկացված միջոցների վերաբաշխումների հաշվին՝ առաջարկում ենք Նախագիծը քննարկել վերջինիս հետ և հստակեցնել անհրաժեշտ միջոցների ֆինանսավորման աղբյուրը: 
Միաժամանակ, առաջարկում ենք շտկել Նախագծի 2-րդ կետում առկա վրիպակը՝ «աշխատանքի և սոցիալական հարցերի» բառերը փոխարինելով «աշխատանքի և բարեկեցության» բառերով:
	Ընդունվել է ի գիտություն
Ընդունվել է ի գիտություն
Ընդունվել է
Վրիպակը շտկվել է:

	3. Աշխատանքի և բարեկեցության նախարարություն
	22.09.2026թ.

	
	N ԱԹ/ԱԳ-2-1/35470-2026

	Ուսումնասիրելով գրությամբ ներկայացված «Հայաստանի Հանրապետության կառավարության 2020 թվականի դեկտեմբերի 10-ի N 2001-Լ որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ՝ նախագիծ)՝ առաջարկում եմ նախագծի 2-րդ կետում «Հայաստանի Հանրապետության աշխատանքի և սոցիալական հարցերի նախարարին» բառերը փոխարինել «Հայաստանի Հանրապետության աշխատանքի և բարեկեցության նախարարին» բառերով:

Միաժամանակ առաջարկում եմ համատեղ քննարկել Հայաստանի Հանրապետության կառավարության 2020 թվականի դեկտեմբերի 10-ի N 2001-Լ և Հայաստանի Հանրապետության կառավարության 2020 թվականի դեկտեմբերի 3-ի N 1924-Լ որոշումներով հաստատված միջոցառումներն ավարտելու (միջոցառումների շրջանակներում դրամական աջակցություն տրամադրելու) հարցը՝ հաշվի առնելով, որ առկա իրավակարգավորումներով ստեղծված են անհավասար պայմաններ միևնույն փաստական հանգամանքներում գտնվող  ընտանիքների համար։ Ընտանիքները, որոնց անհայտ կորած անդամը օրենսդրությամբ սահմանված կարգով ճանաչվել է անհայտ բացակայող և ընտանիքները, որոնց անհայտ կորած անդամը օրենսդրությամբ սահմանված կարգով չի ճանաչվել անհայտ բացակայող օգտվում են տարբեր սոցիալական երաշխիքներից։
	Ընդունվել է
Վրիպակը շտկվել է:
Ընդունվել է ի գիտություն
Նպատակահարմար է բարձրացված հարցը քննարկել համապատասխան նախարարական կոմիտեի նիստում:

	4. Կենտրոնական բանկ
	

	
	

	Սահմանված ժամկետում պատասխան չի ստացվել:

